b'\n_START_ARTICLE_\nLojze Drenovec\n_START_SECTION_\n\xc5\xbdivljenje in delo\n_START_PARAGRAPH_\nIgralstva se je u\xc4\x8dil pri Avgusti Danilovi, Zofiji Bor\xc5\xa1tnik, Hinku Ni\xc4\x8di\xc4\x8du in Antonu Verov\xc5\xa1ku. Med leti 1911/1912 se je \xc5\xa1olal na Glasbeni matici in 1921/1922 pa na konservatoriju v Ljubljani. S kraj\xc5\xa1imi presledki, ko je bil anga\xc5\xbeiran v Osijeku in Zagrebu, je nastopal v ljubljanskem gledali\xc5\xa1\xc4\x8du. Najve\xc4\x8d je nastopal v vlogah ljubimcev, podajal pa je tudi karakterne figure, krepke kme\xc4\x8dke fante, pa tudi komi\xc4\x8dne ostro zarisane starce. Najbolj sta mu bili pri srcu vlogi Gornika (Ivan Cankar, Za narodov blagor) in Grof Hohenwart (Bratko Kreft, Kranjski komedijanti). Igral je tudi v filmu in v dveh upodobil lik mar\xc5\xa1ala Tita.'